ΓΡΑΠΤΗ ΕΡΩΤΗΣΗ E-2059/01

υποβολή: Per Gahrton (Verts/ALE) προς την Επιτροπή

(13 Ιουλίου 2001)

Θέμα: Μη συμμόρφωση της Επιτροπής προς τα άρθρα 155 και 169 της Συνθήκης ΕΚ

Σύμφωνα με το άρθρο 155, η Επιτροπή καλείται να εξασφαλίζει ότι τα κράτη μέλη μεταφέρουν της οδηγίες του Συμβουλίου στο εθνικό τους δίκαιο. Οι αλλαγές αυτές στη νομοθεσία είναι δεσμευτικές για τα κράτη μέλη. Σύμφωνα με το άρθρο 169, η Επιτροπή καλείται να κινεί νομική διαδικασία κατά των κρατών μελών που δεν συμμορφώνονται προς τις οδηγίες αυτές.

Τα άρθρα 48 και 100 της Συνθήκης ΕΚ απαγορεύουν τις διακρίσεις λόγω φύλου και εις βάρος άλλων πολιτών της ΕΕ κατά την εργασία. Η αρχή της ΔΟΕ σχετικά με την ίση αμοιβή για ίση εργασία εφαρμόζεται σε ολόκληρη την ΕΚ. Το Συμβούλιο έχει εγκρίνει σειρά οδηγιών για την εφαρμογή των απαγορεύσεων αυτών.

Πριν από μερικά χρόνια,πέβαλα ερώτηση προς την Επιτροπή σχετικά με μια περίπτωση μισθολογικής διάκρισης για την οποία είχε γίνει καταγγελία στην Επιτροπή. Ο Επίτροπος Padraig Flynn απάντηση στην ερώτηση αυτή ενώπιον του Κοινοβουλίου καιποσχέθηκε ότι το θέμα θα λυνόταν ταχύτατα.

Περαιτέρω έρευνες - όχι εκ μέρους της Επιτροπής - έδειξαν ότι η Σουηδία, από τότε που προσεχώρησε στη συμφωνία του ΕΟΧ και αργότερα στην ΕΚ, δεν έχει μεταφέρει τις οδηγίες στο εθνικό εργασιακό της δίκαιο αλλά αντίθετα έχει εισαγάγει τις μισθολογικές διακρίσεις ως αρχή σε ολόκληρο τον δημόσιο τομέα. Η Επιτροπή γνωρίζει την κατάσταση, τουλάχιστον από την εποχή που ο κ. Padraig Flynn απήντησε στην ερώτησή μου ενώπιον του Κοινοβουλίου.

Πότε θα συμμορφωθεί η Επιτροπή προς τις δεσμευτικές διατάξεις των άρθρων 155 και 169 και θα θέσει επομένως τέλος στις μισθολογικές διακρίσεις στη Σουηδία που απαγορεύονται από τη Συνθήκη ΕΚ· Ή μήπως η Επιτροπή, αγνοώντας τη νομοθεσία - σκοπεύει να εισαγάγει το μοντέλο αυτό σε ολόκληρη την ΕΕ·

Απάντηση της κ. Διαμαντοπούλου εξ ονόματος της Επιτροπής

(4 Σεπτεμβρίου 2001)

Όσον αφορά τις ερωτήσεις του αξιότιμου βουλευτού, η Επιτροπή επιθυμεί να διευκρινίσει ότι η αρχή της ίσης αμοιβής για ίση ή ίσης αξίας εργασία αποτελεί θεμελιώδη αρχή της Συνθήκης ΕΚ (άρθρο 141, παράγραφοι 1 και 2, πρώην άρθρο 119) και διάταξη άμεσης εφαρμογής, το οποίο σημαίνει ότι οι πολίτες μπορούν να επικαλεσθούν αυτήν τη διάταξη ενώπιον των εθνικών δικαστηρίων για να αποκρούσουν την εφαρμογή εθνικών κανόνων δικαίου με τους οποίους εισάγονται διακρίσεις.

Επί πλέον, οι οδηγίες 75/117/ΕΟΚ(1) και 96/97/ΕΚ(2) για την τροποποίηση της οδηγίας 86/378/ΕΟΚ(3) ορίζουν το ακριβές πεδίο εφαρμογής της αρχής αυτής. Η Σουηδία έχει ήδη λάβει μέτρα για την εφαρμογή των προαναφερόμενων κοινοτικών διατάξεων.

Η Επιτροπή, στο πλαίσιο των αρμοδιοτήτων της κατ' άρθρο 211 (πρώην άρθρο 155) της Συνθήκης ΕΚ, παρακολουθεί στενά την εφαρμογή αυτών των οδηγιών σε όλα τα κράτη μέλη και δεν θα διστάσει να κινήσει διαδικασία επί παραβάσει σύμφωνα με το άρθρο 226 (πρώην άρθρο 169) εάν διαπιστώσει ότι κράτος μέλος δεν συμμορφώθηκε με τιςποχρεώσεις του που απορρέουν από τη Συνθήκη και τις προαναφερόμενες οδηγίες.

Η ίση αμοιβή είναι ένα από τα σημαντικότερα ζητήματα στο πλαίσιο της κοινοτικής στρατηγικής-πλαισίου για την ισότητα των φύλων (2001-2005)(4). Σύμφωνα με το πρόγραμμα της στρατηγικής, το 2001-2002 θα αφιερωθεί στην ίση αμοιβή και θα παράσχει την ευκαιρία για τον εντοπισμό τωνφιστάμενων ελλείψεων και των ενδεχόμενων μέτρων που πρέπει να ληφθούν, π.χ. με τον εκσυγχρονισμό της ισχύουσας νομοθεσίας.

(1) Οδηγία του Συμβουλίου της 10ης Φεβρουαρίου 1975 περί προσεγγίσεως των νομοθεσιών των κρατών μελών που αφορούν την εφαρμογή της αρχής της ισότητας των αμοιβών μεταξύ εργαζομένων ανδρών και γυναικών, ΕΕ L 45 της 19.2.1975.

(2) Οδηγία του Συμβουλίου της 20ής Δεκεμβρίου 1996 που τροποποιεί την οδηγία 86/378/ΕΟΚ για την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης, ΕΕ L 46 της 17.2.1997.

(3) Οδηγία του Συμβουλίου της 24ης Ιουλίου 1986 για την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης, ΕΕ L 225 της 12.8.1986.

(4) COM(2000)335 τελικό.